Plastingia naga

Plastingia naga atau Chequered Lancer, Silver-spot Lancer, adalah kupu-kupu yang termasuk dalam kelompok keluarga Hesperiidae dan sub-keluarga Hesperiinae. Ia mempunyai lebar sayap sekitar 33–38 mm.

Etimologi 
Plastingia naga diandaikan dinamakan sempena naga, yang mana telah disebutkan dalam nama saintifiknya, Plastingia naga. Dalam cerita rakyat Asia Tenggara, naga merujuk kepada makhluk yang dilaporkan mendiami Sungai Mekong di Kemboja dan Thailand. Naga dianggap sebagai simbol dalam agama Buddha, ia mempunyai badan anakonda dan kepala naga. Lagenda mengatakan bahawa ia boleh meludah bola api merah ke langit.

Penerangan 
Corak pada bahagian bawah Chequered Lancer terdiri daripada tompok empat segi dan urat hitam di atas warna latar putih kelabu. Bahagian bawah memiliki jalur kuning-bata, kuning pada dasar sayap. Pada bahagian atas sayap hadapan jantan terdapat tompok perang gelap dengan hyaline putih, termasuk dua tompok sel, pada hujung sel dan di atas tompok bulat pada ruang 2. Terdapat juga tompok lain pada ruang 3, 6, dan 7 termasuk juga jalur bukan-hyaline pada ruang 1b. Sayap belakang memiliki jalur sel kuning pucat, kabur dan jalur inter-neural. Betina biasanya lebih besar, lebih gelap dan kurang bertompok berbanding jantan. Tompok pada ruang 7 dan tompok pada sel bawah pada sayap hadapan mungkin tiada. Perut Chequered Lancer adalah berbelang hitam-dan-putih, sementara sesungut memiliki belang keputihan selepas belantan ("club").

Kelompok 
Spesies ini mempunyai kelompok taburan yang luas. Ia boleh ditemui dari kawasan Assam sehingga Myanmar, Thailand, Laos, Malaysia, Singapura, Borneo, Indonesia, dan Filipina.

Habitat 
Chequered Lancer lebih suka kawasan teduh dan biasanya ditemui di dalam hutan.

Tabiat 
Spesies ini dikatakan pantas terbang dan biasanya aktif dari waktu pagi sehingga ke petang. Walau bagaimanapun, ia lebih suka untuk berehat di dalam hutan sepanjang hari. Apabila ianya diganggu, kupu-kupu ini terbang dalam kelajuan maksima, tetapi akan sering kembali pada beberapa kawasan kegemarannya untuk berehat dengan sayapnya dilipat tegak.

Tumbuhan utama 
Tumbuhan utama bagi spesies ini adalah Caryota mitis, juga dikenali sebagai Fishtail Palm.

Rujukan 

Hesperiinae
Kupu-kupu Singapura
Kupu-kupu Malaysia
Kupu-kupu India
Kupu-kupu Indonesia